Los Hom Uit!!! – hier "blok" ek!
Los Hom Uit!!!
Asb verduur my "afpak blogs" tot en met einde April, ek belowe na April is dit back to normal
Gister: Ek gaan more 'n "met simpatie" kaartjie koop, dan gaan ek dat elkeen van ons 'n boodskap vir pa/oupa/oupagrootjie daarin laat skryf. Net dat hy weet ons is saam met hom hartseer oor die afsterwe van ma/sy vrou. Ek sal skryf: pa, ek is jammer oor die brief waarin ek pa aangevat het, (seker vir die 4de keer wat ek jammer vra, die 1ste keer direk na die brief, toe bel, en toe nog tweekeer daarna, met uitnodigings om te kom kuier ens, sonder enige resultate) Dankie vir mooi herinneringe wat pa-hulle aan my kinders as jong kinders gegee het, dankie vir pa-hulle se liefde en ons gaan rerig vir ma mis. My man en kinders sal hul eie boodskappies daarin skryf, en ek sal Lainey se laaste skoolfoto vir hom daarin sit.
Toe: Laat gisteraand toe Roelof by die huis kom vra ek, het jy verlof ingesit vir Vrydag? Ja, ons vlieg 4 uur nê? Nee man ons vlieg vroegoggend die diens is 12:00. Ek kyk na my man-kind en sien daar is 'n skaduwee oor hom. Hoe lyk dit of jy nie wil gaan nie, ons moet gaan, hoe gaan dit lyk as ons nie gaan nie? Ma weet, toe ek vir oupa bel om te simpatiseer was hy baie snaaks met my, ek het vir hom gesê ek is jammer oor ouma se skielike heengaan, ek gaan haar mis, jammer dat ek nie gereeld kon kuier nie, maar oupa weet mos dit is maar duur. Toe sê hy kortaf vir my: Jy weet dit is nie so nie, als is nie skielik nie dit het 4 jaar gelede oor Desember begin.
Ek kyk na my kind met 'n vraagteken op my gesig, wat bedoel hy? Nee ek weet nie, ek verstaan nie, maar hy was kortaf met my. Ag Roelof, moenie worry nie – ons gaan om pappa te ondersteun, en ons laaste eerbetoon aan ouma te gee, moenie worry nie. Maar julle moet asb saamkom vir pappa. Maar ja, ons vlieg baie vroeg Vrydag en kom laataand terug.
ANGS oorweldig my, en ek begin dink aan sy (skoonpa) se opmerking aan my kind – hy weet, raak aan my kinders dan raak jy aan my, en hy het sopas my kind geraak om my by te kom!!! My gedagtes gaan terug na die brief, en ek besef hy weet hy praat nonsens. Ons krapperigheid met mekaar het juis met die einste kind se egskeiding begin, toe hulle hulself by my skoondogter geskaar het, en als wat sy kwytgeraak het direk na my verwys het en my die blaam gegee het. Alhoewel ek ten hemele die feite uitgeskree het, sy was in verhouding met 'n ouman, ouer as haar pa, terwyl sy getroud was met my kind, naweke weggegaan het saam met hom, terwyl my kind hul kind opgepas het omdat hy dink sy kuier saam met haar vriendin. Dat hy dit als agtergekom het op hul 5de huweliksherdenking, dat ek haar gesmeek het om asb te werk aan haar huwelik, ons sal niks vir niemand sê nie, ons sal vir berading als betaal, maar asseblief, het ek op my knieë huilend gesmeek, moenie hom los nie. MOENIE – dat sy 2 dae later, waar haar kind by my op die mat gesit en speel het, ingekom het en doodeenvoudig vir my gesê het sy kies die (grillerige) ouman en dat ons Elaine kan kry (asof sy 'n klein hondjie is) Ek het gesmeek, geskree, gehuil, gesoebat… op my knieë. Sy het nie eens haar kind opgetel om te groet nie, ek moes haar roep en vra, kom sê asb net tata vir Lainey, sy gaan wonder waar jy is. Sy het haar gegroet, vir haar gesê sy gaan bietjie na oupa Nicky toe, en toe in die nag van haar pa-hulle se huis weggeloop na die ouman se huis!!! Als is geskiedenis daarna. Maar ja, my skoonfamilie van 29jr toe, het besluit dat als my skuld was, iets wat hulle tot vandag toe nie aan my kon verduidelik nie. Maar dit is verby.
Ma is nou dood en nogsteeds is ek die culprit, wil hy dit laat klink asof my brief ma se agteruitgang beteken het? Die brief was net op hom van toepassing, nerens het ek my skoonma iets toegesnou nie, vir 33jr lank het ek hierdie geduld.
Gister was ek reg om aan te beweeg met 'n "innige simpatie" kaartjie – maar dit was gistermiddag voor ek my kind se gesig gisteraand gesien het. Ek gaan Kaap toe ter wille van my man en as 'n laaste eerbetoon aan my skoonma, ek weet hy gaan op 'n manier 'n stekie inkry in die teenwoordigheid van ander mense, maar dit sal die laaste keer wees – ek sal stilwees en verduur, maar as ek daar ry skud ek dit als af van my en lewe vir myself en my gesin vorentoe, sonder enige "regrets" want hy laat my met 'n wrang smaak tov sg christenskap – HY OORDEEL, VEROORDEEL EN BEOORDEEL MET SY EIE MAAT, hy sê hy is 'n kind van GOD, maar hy het ook vir my gesê gelukkig aanbid ons nie dieselfde GOD nie. Ek het al telkemale gesê ek is jammer, sonder dat dit nodig was vir 'n verskoning, want niks wat ek gedoen het was sonder rede nie, maar ek het besluit om die minste te wees. Sy GOD leer hom nie van vergewe sodat jy ook vergewe kan word nie, voorwaar ons aanbid nie dieselfde GOD nie!
Vandag is ek siek van spanning en ek bid, Here gee asb my die krag om stil te wees – vir my man wat ek ook weet als sal doen om konfrontasie te vermy – al is dit dan nou om NIE vir my te moet opkom nie! Maar dit is okay – wat nie okay is nie, is dat hierdie skoonpa van my, my deur my kind probeer bykom en dan wil maak of ek stapelgek is as ek sy agenda sien! MAAR WEET DIE SLAG GAAN EK VIR 'N LAASTE KEER siek van spanning wees, EN EK SAL NET STILWEES, en weet dat ek is klaar met dit wat agter my is, geen verdere verduidelikings, geen soebat, geen smeek – leef die lewe soos julle goed dink, ek is nie deel daarvan nie….. en dit is okay vir my sielemens en diegene om my!
18 thoughts on "Los Hom Uit!!!"
April 20, 2017 at 12:15 nm
Dis hartseer as familie so is. Maar hey, jy kan ook net soveel doen. Sterkte vir jou, dame. Ek sal so gebedjie vir jou hemelswaarts stuur vanaand!
April 20, 2017 at 12:26 nm
baie dankie ek het dit meer as nodig, na more aand sal dit verby wees, vir altyd, en ek sal nie weer daaroor op "my blokplek" praat nie.
April 20, 2017 at 12:18 nm
Genade, ek is skoon naar van stress. Ek weet nie hoe doen jy dit nie, ek het jou storie gelees en hoe meer ek lees hoe meer trek my maag saam. Die onregverdighied, kleinlikheid en disrespect! Nee my magtig! En dan dink ek weer "good for you" dat jy als so mooi bymekaar hou, sterk staan en jou hart nie van klip gemaak is. Ek weet hoe dit voel as iemand jou karakter en geloof aanval en ongelukkig het ek nog nie vergewe nie MAAR na ek hierdie gelees het kyk ek anders na die hele storie. Dankie vir jou "rant"
April 20, 2017 at 12:25 nm
Ek hoop ek kan dit hou tot na more, more aand sal als verby wees – ek rafel stukkie vir stukkie uit.
April 20, 2017 at 12:36 nm
Elke ou het sy kruis. Joune voel dalk nou baie swaar maar you can do this. Vader weet, as dit nie vir sterk vrouens was nie dan het ons nou nog in die berge gebly 😉 Be the chief of your tribe
April 20, 2017 at 1:07 nm
Elane die Here sal jou more versterk en Hy sal jou wysheid gee. Sterkte blog-mater.
Net solank jy ondanks alles kan uitstap met vergifnis in jou hart.
April 20, 2017 at 1:14 nm
Dit het ek reeds lank terug gedoen, vir myself, maar allerhande goed is nou weer oopgekrap met my skoonma se afsterwe.
April 20, 2017 at 1:35 nm
Dis 'n baie hartseer storie.Ek voel so jammer vir jou…sterkte!
April 20, 2017 at 1:38 nm
Dankie – jammer voel klink sleg, ek is eintlik net verby kwaad en moeg en ek maak net kop skoon hier. Dit is veiliger hier as in die teenwoordigheid van diegene wat dit by hul arsenaal sal voeg. Ek voel nie jammer vir myself nie, wel vir my man want hy is baie familievas en die maak dat ek en hy koppe stamp. Maar dankie in elk geval. Xx
April 20, 2017 at 1:53 nm
Ek verstaan wat jy bedoel…nogtans sterkte hoor!
April 20, 2017 at 2:32 nm
Hier staan ek alweer sprakeloos. Ek bid vir jou vir krag om deur môre te kom. Jou skrywe het my ook goed omgekrap, en laat mens met ń magteloosheid staan. Dankie tog, jy ken Die Een Ware God, en jy ken Sy Woord. En Sy hart. Dit sal jou deurdra.
April 20, 2017 at 2:39 nm
sterkte. lyk soos Rick Warren aanhaling. Ek kry ook elke dag mails en elke dag kan ek eerlik se voel ek skuldig, want ek doen nie wat die bybel se nie. Ek vergewe nie. ek help nie. maar met begrafnisse raak familie weird. so mens moenie skuldig voel of angstig nie. Hoop als verloop sonder te veel pyn. xoxo
April 20, 2017 at 4:27 nm
Dis soos hul dit stel dat as iemand seer het, dan byt hy ander. Bly jul net sterk en wys jul is beter mense wat nie lelike goed sê of met 'n lelike gesindheid rondloop nie. Sterkte vir jou.
April 20, 2017 at 4:51 nm
Ek het nie woorde nie maar ek stuur liefde en gebede daar na julle kant toe 🙂
April 20, 2017 at 7:18 nm
Sterkte… dalk werk alles anders uit (hoop ek)
April 20, 2017 at 7:57 nm
Ek ook – maar ek twyfel as jy my skoonpa ken sal jy weet hy floreer op griewe. Maar ja, dae van wonderwerke is beslis nie verby nie. Sal maar sien, miskien wag ek maar vir die man op die lughawe want my nerwe is in flarde.
April 25, 2017 at 8:03 nm
Ek wil se hierdie is so "close to home", maar in die sin van skoonsussies. Ek en my skoonpa het 'n ongelooflike hegte band gehad, maar hy was ongelukkig net twee jaar deel van my lewe, maar ek en my skoonsussies veral die een sit nie langs dieselfde vuur nie. Ek het ook kort in my huwelik 'n brief aan haar gerug en ek voel vandag steeds dieselfde dalk in 'n mate nog meer afsydig.
My skoonmoeder is verlede jaar oorlede en dus (in my oe) is daar nou niks wat my met hulle verbind nie!
Dis beter om sulke mense uit jou lewe te verwyder. Meng jou met die semels dan vreet die varke jou op!!
April 26, 2017 at 6:49 vm
Eish, klink na my storie, als het by my skoonsuster begin, en toe heeltemal uitgerafel, maar ja, ek is ook nou klaar